พระตำหนักเขาน้อย

พระตำหนักเขาน้อย เป็นพระตำหนักที่ตั้งอยู่บริเวณเชิงเขาน้อยทางทิศใต้ ถนนสะเดา ตำบลบ่อยาง อำเภอเมือง จังหวัดสงขลา สร้างเมื่อปี พ.ศ. 2454

ประวัติ
พระตำหนักแห่งนี้เป็นที่ประทับของสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์เมื่อครั้งดำรงตำแหน่งเป็นอุปราชมณฑลปักษ์ใต้ อีกทั้งสถานที่แห่งนี้เคยเป็นที่ลี้ภัยทางการเมืองภายหลังการปฏิวัติสยาม พ.ศ. 2475 ของพระบรมวงศานุวงศ์หลายพระองค์ เช่น พระนางเจ้าสุวัทนา พระวรราชเทวี และ สมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา อีกด้วย

นอกจากนี้ ยังเคยเป็นที่ประทับของพระบาทสมเด็จพระมหาภูมิพลอดุลยเดชมหาราช บรมนาถบพิตร กับสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อครั้งเสด็จพระราชดำเนินมาประกอบพระราชกรณียกิจที่ภาคใต้ ในปี พ.ศ. 2502 ก่อนที่จะจัดสร้างพระตำหนักทักษิณราชนิเวศน์ที่จังหวัดนราธิวาสขึ้นในภายหลัง

ปัจจุบัน
พระตำหนักเขาน้อยปัจจุบันคือจวนผู้ว่าราชการจังหวัดสงขลา

 แหล่งข้อมูลอื่น 

พระตำหนักเขาน้อย
หมวดหมู่:สิ่งก่อสร้างในอำเภอเมืองสงขลา